陳蓮笙

陳蓮笙（），原名吴良叙，法名鼎昌，上海正一派道士，当过中国道教协会副会长、上海市道教协会会长、上海城隍庙住持。

 生平 
陳蓮笙本名吴良叙，1917年10月25号生勒吴家浜圈（难朝徐汇区小木桥路搭中山南二路）。1921年，五岁个吴良叙出姓，做仔姨夫陈荣庆个立嗣儿子，改名陳蓮笙。陈荣庆是正一派道士，清末做过火神庙住持，后首来创办仔清虚道院。1927年，陳蓮笙皈依朱星垣道长门下。1933年求道张村甫道长门下。1934年成为上海年纪顶轻个道教法师。1940年，畀上海保安司徒庙聘为高功。

1947年，担任上海道教会理事、沪中区主任。1956年担任上海道教协会筹委会秘书。1957年中国道教协会成立，畀人推选为理事。文化大革命个辰光，陳蓮笙畀人批斗，后首来勒垃工厂裏向做生活。

1981年担任上海道教协会副会长兼秘书长。1987年创办上海道教文化研究室咾，创办《上海道教》杂志，当主编。陳蓮笙历任中国道教协会第一、第二、第三、第四届理事，上海市政协委员。1992年3月份勒垃中国道教协会第五届代表会议丄当选副会长。1998年主动退居为道教顾问。2000年底升座上海城隍庙住持。

陳蓮笙积极开展公益活动，2006年，上海城隍庙成立仔陈莲笙慈善基金，勒垃成立庆典丄捐仔两百万块洋钱畀上海市慈善基金会黄浦区分会。

2008年10月29号（戊子年十月初二），陳蓮笙羽化，享寿91岁。

 家庭 

 子陈耀庭，1939年生，道教研究专家，教授

 参考资料 

Category:陈姓
Category:上海人
Category:道士
Category:吴姓
Category:1917年出生